Llista i classifica les entitats que s'esmenten al text:
Antònia Ferreras Bertran   (Lleida, 13 de juny de 1873 – Barcelona i Lleida, 21 de novembre de 1953) va ser una pintora i il·lustradora catalana. Coneguda per les seves pintures de flors, va destacar pel tractament del color, d'una gran sensibilitat i profunditat. Formada a l'Escola Superior de Belles Arts de Barcelona, va ser una pintora de flors. Va pintar amb diferents tècniques com l'oli o l'aquarel·la, i va experimentar amb tota mena de formats, de vegades apaïsats. També va pintar sobre ras. Va aprofitar la seva formació i va anar més enllà: es va professionalitzar i va compatibilitzar la seva carrera artística amb la vida familiar i una intensa i compromesa activitat social. A finals del segle xix va participar en la segona, tercera i quarta edicions de l'Exposició General de Belles Arts de Barcelona, organitzades per l'Ajuntament de la ciutat, que es van presentar al Palau de Belles Arts. En la tercera edició (1896) hi va presentar l'oli titulat Flores i en la quarta (1898) les obres Claveles i L'ultim servey. Durant aquells anys també va ser una de les artistes de les exposicions femenines que la Sala Parés va organitzar entre 1896 i 1900. En la primera d'elles, l'any 1896, va mostrar un pom de crisantems i una natura morta de fruites. Paral·lelament, va participar a l'Exposició Hispano-Francesa de 1895, en la que va ser guardonada amb la medalla de plata, a l'Exposició d'Arts i Indústries de Mèxic l'any 1896, on també va obtenir medalla, i a l'Exposició Nacional de Belles Arts de 1897, en la qual va presentar dues pintures de flors: Flores de Abril i Claveles. Durant les primeres dècades del segle xx i fins als inicis de la Guerra Civil, fou força activa a nivell expositiu. Va presentar diverses exposicions individuals, com la del 1910 al Faianç Català, i va participar en exposicions col·lectives. Així, el 1911 va mostrar una aquarel·la titulada Delicias a la VI Exposició Internacional d'Art de Barcelona, el 1912 va participar a l'Exposició d'Artistes Lleidatans, i els anys 1918 i 1919 va prendre part a l'Exposició d'Art de Barcelona. En l'edició de 1918 hi va presentar una obra titulada Abril i en la de 1919 l'obra Flors. En aquells anys formava part del cercle d'artistes i intel·lectuals properes a la revista Feminal. Amb les pintores Lluïsa Vidal, M. Lluïsa Güell i Pepita Texidor va organitzar una protesta per a poder exposar a les sales que, fins aleshores, estaven monopolitzades pels artistes. Va ocupar el càrrec de secretària del Comitè Femení Pacifista de Catalunya (CFPC), una organització antibèl·lica creada l'any 1915, presidida per Carme Karr i del qual eren vocals les pintores Lluïsa Vidal i M. Condeminas de Rosich. El seu objectiu era unir les veus de les dones d'Espanya amb les de les afectades pel conflicte bèl·lic i va esdevenir el primer comitè pacifista espanyol.
Antònia Ferreras Bertran : artista_o_autor, Lleida : Entitat_Geopolítica, Barcelona : Entitat_Geopolítica, Exposició General de Belles Arts de Barcelona : esdeveniment, Ajuntament : govern, Palau de Belles Arts : edifici, Flores : pintura, Claveles : pintura, L'ultim servey : pintura, Sala Parés : edifici, Exposició Hispano-Francesa : esdeveniment, Flores de Abril : pintura, Guerra Civil : conflicte, Faianç Català : organització, Delicias : pintura, Abril : pintura, Flors : pintura, Escola Superior de Belles Arts : educació, Exposició d'Arts i Indústries de Mèxic : esdeveniment, Exposició Nacional de Belles Arts : esdeveniment, Exposició Internacional d'Art de Barcelona : esdeveniment, Exposició d'Artistes Lleidatans : esdeveniment, Exposició d'Art de Barcelona : esdeveniment, Feminal : mitjans_massius, Lluïsa Vidal : artista_o_autor, M. Lluïsa Güell : artista_o_autor, Pepita Texidor : artista_o_autor, Comitè Femení Pacifista de Catalunya (CFPC) : organització, Carme Karr : artista_o_autor, M. Condeminas de Rosich : artista_o_autor, Espanya : Entitat_Geopolítica